Kfloppy vormindamistööriista käsiraamat

# Kfloppy vormindamistööriista käsiraamat

Thad McGinnis `<ctmcginnis@compuserve.com>`

Nicolas Goutte `<goutte@kde.org>`

Arendaja: Bernd Johannes Wuebben
Arendaja (kasutajaliidese ümberkujundamine): Chris Howells
Arendaja (BSD™ toetuse lisamine): Adriaan de Groot
Korrigeerija: Lauri Watts
Tõlge eesti keelde: Marek Laane
Versioon 4.9 (KDE
4.11) (2013-05-25)

Autoriõigus © 2000 Thad McGinnis

Autoriõigus © 2005 Nicolas Goutte

Autoriõiguse märge

Kfloppy vormindamistööriist on utiliit, mis pakub graafilist võimalust vormindada 3,5" ja 5,25" diskette.

Peatükk 1. Sissejuhatus
Sissejuhatus

# Peatükk 1. Sissejuhatus

Kfloppy vormindamistööriist on utiliit, mis pakub graafilist võimalust vormindada 3,5" ja 5,25" diskette.

### Märkus

Kfloppy sõltub välistest programmidest ja seepärast töötab praegu ainult Linux®is ja BSD™-s. Sõltuvalt sellest, kas kasutad Kfloppyt Linux®is või BSD™-s, on Kfloppyl veidi erinevad võimalused.

### Ettevaatust

Kontrolli, et diskett ei ole ühendatud. Kfloppy ei saa vormindada ühendatud disketti.

Peatükk 2. Kfloppy kasutamine
Kfloppy kasutamine

# Peatükk 2. Kfloppy kasutamine

Kfloppy käivitamine avab akna, kus kasutaja saab valida sobivad seadistused ning kontrollida vormindamise käiku. Neid võimalusi alljärgnevalt kirjeldataksegi.

### Ettevaatust

Kontrolli, et diskett ei ole ühendatud. Kfloppy ei saa vormindada ühendatud disketti.

## Tegevuse kontrollimine

Seadistamine toimub kolme rippmenüüga kasti abil, mis asuvad Kfloppy ülaosas.

### Disketiseade

Klõps ülemisel kastil nimetusega Disketiseade: võimaldab valida kahe võimaluse vahel:

- Esimene

- Teine

Klõps ülevalt teisel kastil nimetusega Maht: võimaldab valida nelja võimaluse vahel:

- 3.5" 1.44MB

- 3.5" 720KB

- 5.25" 1.2MB

- 5.25" 360KB

Kfloppy Linux®i versioonil on veel üks suuruse valik:

- Automaatne tuvastamine

### Märkus

800KB kettavormingut kasutavaid Mac®i disketiseadmeid ei ole võimalik toetada PC kettaseadmetel, sest viimased lihtsalt ei suuda diskette selliselt vormindada.

### Failisüsteem

Kolmas kast nimega Failisüsteem pakub järgmisi võimalusi:

DOS

  Selle valimine sunnib Kfloppy tekitama disketile MS-DOS/Windows® tüüpi failisüsteemi. See on mõttekas valida juhul, kui disketti soovitakse kasutada ka neis operatsioonisüsteemides, sest nood muud vormingut ei tunnista. (Seda võimalust toetab nii Linux® kui BSD™.)

ext2

  Selle valimine sunnib Kfloppy tekitama disketile failisüsteemi, mis on Linux®i maailmas kõige levinum, kuigi diskettidel vähelevinud. (Seda võimalust toetab nii Linux® kui BSD™.)

UFS

  Selle valimine sunnib Kfloppy tekitama disketile failisüsteemi, mis on FreeBSD® maailmas kõige levinum. Kui soovitakse disketti kasutada vaid FreeBSD® süsteemis, on see mõistlik valik. (Seda võimalust toetab ainult BSD™.)

Minix™

  Selle valimine sunnib Kfloppy tekitama disketile failisüsteemi, mida kasutatakse sageli Linux®i diskettidel. (Seda võimalust toetab ainult Linux®.)

Vormindamise valikud
Vormindamise valikud

## Vormindamise valikud

Raamistatud kastis Kfloppy akna keskel saab kasutada viit seadistamisvõimalust. Esimesed kaks on raadionupud.

### Märkus

Raadionupp tähendab võimalusi, kus saab valida ainult ühe kasuks - umbes nii, nagu autoraadiol on korraga võimalik ainult üks eelnevalt määratud kanal.

Alumised kaks võimalust käivad disketi nimetuse kohta. Alljärgnevalt kirjeldatakse kõiki võimalusi:

### Vormindamise meetod

Kfloppy võib flopiketast vormindada kahel viisil:

Kiirvormindus

  See lihtsalt tekitab flopikettale uue failisüsteemi.

  ### Hoiatus

  Kõik varasemad andmed lähevad kaduma, isegi kui neid ei kustutata.

Kiirvormindus nullidega

  Selle korral kirjutatakse kõigepealt disketile nullid ja seejärel luuakse uus failisüsteem.

  ### Hoiatus

  Kõik disketi andmed lähevad kaotsi.

Täielik vormindamine

  Täielik vormindamine jagab rajad ja sektorid ümber, tekitab kettale valitud failisüsteemi ning seejärel kontrollib seda, blokeerides kõik leitud vigased sektorid.

  ### Hoiatus

  Kõik disketi andmed lähevad kaotsi.

### Kontrollimine

See sunnib Kfloppy kontrollima, kas vormindamise käigus sai failisüsteem korrektselt kirjutatud. Nii saab tuvastada vigased sektorid.

### Märkus

Kui täieliku vormindamise kontrollimisfaasis leitakse vigaseid sektoreid, katkestatakse vormindamine ja failisüsteemi ei looda!

### Pealdis

Alumised kaks võimalust lubavad määrata või muuta disketi pealdist. Kui kast Pealdis: on märgitud, saab kirjutada disketi pealdise ehk nime selle all asuvasse tekstikasti. Kui nüüd disketti vormindama asutakse, kirjutatakse disketile ka selle nimi.

### Märkus

DOS-failisüsteemi piirangute tõttu saab pealdise pikkuseks olla maksimaalselt 11 märki. Ühtluse mõttes eeldab Kfloppy, et samasugune piirang kehtib ka muude failisüsteemide korral.

### Märkus

Minix™i failisüsteemis ei ole üldse pealdis võimalik ning sel juhul Kfloppy lihtsalt ignoreerib seda.

Nupud
Nupud

## Nupud

Kfloppy paremas servas asub kolm üksteise kohale paigutatud nuppu.

Vorminda

  See nupp käivitab vormindamise. Kui oled kindel, et kõik seadistused on korrektsed ja just sellised, nagu soovid, saab sellele nupule vajutades vormindamist alustada. Tekkivaid muutusi võib näha kahes Kfloppy allservas asuvas laias ristkülikus.

  Ülemine neist on olekuindikaator, mis annab teavet käimasoleva protsessi, eriti selle käigus esinevate vigade kohta.

  Alumine on edenemisriba. See näitab nii graafiliselt kui numbrites esmalt vormindamise ja seejärel kontrollimise edenemist. Enne käivitamist on see tühi, ainult keskel asub kirje 0%. Vormindamise ajal aga muutub kasti värv vasakult paremale vastavalt protsessi edenemisele. Samal ajal suureneb ka keskel asuv protsenti väljendav number.

  ### Märkus

  Et Kfloppy kasutab diskettide vormindamiseks väliseid programme, peab ta lootma just nende programmide infole, et näidata edenemisribal tõele vastavat infot. Alati ei pruugi see paraku nii olla. Eriti just failisüsteemi kirjutavad programmid ei kipu piisavalt andmeid tagastama, nii et edenemisriba võib sel juhul näidata 0%.

  ### Oluline

  Kontrolli, et diskett ei ole ühendatud. Kfloppy ei saa vormindada ühendatud disketti.

  ### Märkus

  Kfloppy ei lahuta disketti ise, sest see võiks kaasa tuua ohu, et kasutaja kirjutab üle olulisi andmeid sisaldava disketi.

Abi

  See avab hüpikmenüü, kus saab avada käesoleva käsiraamatu, anda teada veast, vahetada rakenduse keelt ning näha Kfloppy ja KDE autorit ja versiooni.

Välju

  Klõps sellel nupul sulgeb Kfloppy.

Peatükk 3. Käsurea võtmed
Käsurea võtmed

# Peatükk 3. Käsurea võtmed

Kuigi usutavasti käivitatakse Kfloppy üldjuhul KDE rakenduste menüüst või töölaual asuva ikooni abil, saab seda teha ka terminaliaknas käsurealt. Sellisel juhul saab kasutada teatud võtmeid, nimelt:

kfloppy `--help`

  Näitab peamisi võtmeid, mida käsurea puhul saab kasutada.

kfloppy `--help-qt`

  Näitab võtmeid, mille abil saab muuta Kfloppy ja Qt™ koostööd.

kfloppy `--help-kde`

  Näitab võtmeid, mille abil saab muuta Kfloppy ja KDE koostööd.

kfloppy `--help-all`

  Näitab kõiki käsurea võtmeid.

kfloppy `--author`

  Näitab terminaliaknas Kfloppy autorit

kfloppy `--version`

  Näitab Qt™, KDE ja Kfloppy versiooni. Sama tulemuse annab käsk kfloppy `-V`

Peatükk 4. Autorid ja litsents
Autorid ja litsents

# Peatükk 4. Autorid ja litsents

Kfloppy vormindamistööriista autoriõigus 1997 - 2000: Bernd Johannes Wuebben `(wuebben AT math.cornell.edu)`

Kfloppy vormindamistööriista autoriõigus 2002: Adriaan de Groot `(groot AT kde.org)`

Kfloppy vormindamistööriista autoriõigus 2004, 2005: Nicolas Goutte `(goutte AT kde.org)`

Dokumentatsiooni autoriõigus 2000: Thad McGinnis `(ctmcginnis AT compuserve.com)`.

Kfloppy käsiraamatu käesolev versioon tugineb David Rugge `(davidrugge AT mindspring.com)` originaalile

Tõlge eesti keelde: Marek Laane `(bald AT starman.ee)`

Käesolev dokumentatsioon on litsenseeritud vastavalt GNU Vaba Dokumentatsiooni Litsentsi tingimustele.

Käesolev programm on litsenseeritud vastavalt GNU Üldise Avaliku Litsentsi tingimustele.

Lisa A. Vajalikud välised programmid
Vajalikud välised programmid

# Lisa A. Vajalikud välised programmid

Nagu eespool juba mainitud, vajab Kfloppy mitmesuguste vormindamistoimingute sooritamiseks väliste programmide abi.

### Märkus

Kui mõni neist peaks puuduma, üritab Kfloppy siiski teha, mis teha annab, kuid puuduva programmiga seotud võimalusi mõistagi kasutada ei saa.

fdformat

  Seda programmi on vaja süvataseme vormindamiseks Linux®is ja BSD™-s. Kui see puudub, ei ole täielik vormindamine võimalik.

dd

  Seda programmi on vaja nullide kirjutamiseks Linux®is ja BSD™-s. Kui see puudub, ei ole kiirvormindus nullidega võimalik.

mkdosfs

  Seda programmi on vaja DOS-i vormindamiseks Linux®is.

newfs_msdos

  Seda programmi on vaja DOS-i vormindamiseks BSD™-s.

newfs

  Seda programmi on vaja UFS-i vormindamiseks BSD™-s.

mke2fs

  Seda programmi on vaja ext2 vormindamiseks Linux®is ja BSD™-s.

mkfs.minix

  Seda programmi on vaja Minix™i vormindamiseks Linux®is.

Lisa B. Kasutaja määratud seadmed
Kasutaja määratud seadmed

# Lisa B. Kasutaja määratud seadmed

## Sissejuhatus

"Kasutaja määratud seadmed" on töönimetus Kfloppy ühele veel eksperimentaalsele omadusele. See lubab kasutajal määrata seadme nime ja kasutada seda enam-vähem samamoodi nagu disketiseadet.

Peamiselt on see mõeldud neile kasutajatele, kellel on mis tahes laadi USB disketiseadmed või mingi muu ebatüüpiline disketiseadmed.

### Märkus

Paraku ei olnud käsiraamatu kirjutamise ajal see võimalus veel kuigi kasutajasõbralik, pakkumata kasutajale abi seadme nimetamise kohta. Kfloppy ei suuda veel isegi kahe väljakutse vahel seadme nime meelde jätta (tõsi, osaliselt on selle taga turvakaalutlused, sest disketiseadme seade võib taaskäivitamisega muutuda).

### Märkus

Et seda võimalust arendati Linux®i keskkonnas, pakub Kfloppy BSD™ versioon veel vähem võimalusi kui Kfloppy Linux®is.

Kasutamine
Kasutamine

## Kasutamine

"Kasutaja määratud seadmete" kasutamine on tegelikult päris lihtne: sul tuleb vaid anda kastis Disketiseade: seadme nimi, näiteks `/dev/sdz4`, mitte aga valida esimene või teine seade.

### Märkus

Seadme nimes tuleb osa `/dev/` anda kahel põhjusel:

- Nii tunneb Kfloppy ära "Kasutaja määratud seadmete" režiimi.

- Turvakaalutlustel - nii välditakse võimalust, et kasutaja kirjutaks kasti midagi, mis juhuslikult sobib kokku seadme nimega.

Paraku on mis tahes muu seadme kasutamisel disketiseadme asemel omad tagajärjed. Peamine neist on see, et täielik vormindamine ei ole võimalik. Selle valimisel näidatakse kohe veateadet. Küll saab kasutada kiirvormindust nullidega. See ei vorminda seadet, vaid ainult kirjutab selle nulle täis, kuid praktikas on tulemus üsna sarnane. Igatahes lähevad seadmel olnud andmed kaotsi.

### Hoiatus

Seadme nime andmisel tasub olla ettevaatlik. Kfloppy edastab seadme nime välistele programmidele just sellisel kujul, nagu sa selle sisestad. Sealjuures ei kontrollita (ja seda ei tee ka välised programmid), kas antud seade on ikka disketiseade. Kui annd näiteks hoopis mõne oma kõvaketta partitsiooni, ei tee rakendus ega välised programmid selle peale teist nägugi. Kui partitsioon on ühendatud või sul puudub sellel kirjutamisõigus, saad küll ilmselt veateate, mis aitab ehk halvimat vältida.

### Märkus

Isegi kui määrad disketiseadme, näiteks `/dev/fd0u2880`, ei võta Kfloppy ette täielikku vormindamist.

Linux®is saab valida suvalise failisüsteemi, BSD™-s on praegu toetatud ainult UFS (ja seegi ei olnud käsiraamatu kirjutamise ajaks testitud).

Kui oled vormindamiseks valmis, klõpsa nupule Vorminda. Selle peale ilmub teatekast, mis palub kontrollida seadme nime.

### Hoiatus

See on viimane võimalus seadme nime kontrollida, enne kui vormindamine algab. Pärast seda on liiga hilja midagi enam muuta.